**Consells d’ús de la piscina municipal**

Per tal que la temporada de bany sigui tot un èxit durant aquest estiu, des de l’Ajuntament es vol **recordar la normativa de funcionament** de l’equipament.

Els **menors nascuts entre els anys 2005 i 2007** poden entrar amb una **autorització per part de la seva mare, pare o tutor legal**. Les famílies que ho desitgin poden omplir el full d’autorització que**hi ha a l’Ajuntament** o a la **mateixa piscina** per tal que els nens i nenes entrin sols a la piscina

D’aquesta manera doncs,**és obligatori que tots els menors nascuts entre els anys 2008 i 2019 entrin acompanyats d’un adult responsable.**

D’altra banda, cal seguir les indicacions del personal tècnic i dels socorristes, dutxar-se abans del bany i fer ús del banyador.

A més, **no està permès**:

**– Fumar en tot el recinte de la instal·lació**

**– Jugar a futbol**

**– Entrar animals (llevat dels gossos pigall)**

**– Entrar a la zona de bany amb calçat de carrer**

**– Introduir objectes de vidre o qualsevol altre material esmicolable**

**– Llençar papers o deixalles fora de les papereres**

**– Utilitzar aparells sonors o musicals que puguin molestar als altres usuaris**

**– Córrer pel recinte**

**– Donar empentes al costat de la piscina**